open-index/open-wikipedia-markdown huggingface dataset:
Vilhelms Vunts

**Vilhelms Maksimiliāns Vunts** (, ; dzimis , miris ) bija vācu ārsts, fiziologs, filozofs un profesors. Viņš ir zināms kā viens no mūsdienu psiholoģijas teorijas veidotājiem.

Viņš izveidoja pirmo eksperimentālās psiholoģijas laboratoriju, jo viņu interesēja cilvēka prāta izpēte. Viņš centās noskaidrot, kāds ir cilvēka domu ātrums un kā tas atšķiras dažādiem cilvēkiem. Vunts bija pirmais, kas sāka zinātniski pētīt un mērīt prāta procesus un ieviesa tādu rādītāju kā reakcijas ātrums uz stimulu, ko turpmāk ļoti plaši izmanto kognitīvās psiholoģijas pētījumos. Tomēr šie pētījumi nedeva iespēju formulēt teoriju, kā funkcionē cilvēka domāšana.

## Ārējās saites
Mēness fāze

thumbnail|235px|Animācija, kurā redzama Mēness izgaismotās daļas maiņa un līdz ar to arī Mēness fāžu maiņa
**Mēness fāze** jeb **Mēness griezis** ir izgaismotā Mēness daļa, vērojot to no Zemes. Izgaismotā Mēness daļa mainās, līdz ar to Rietumu kultūrā izšķir četras Mēness fāzes: pilnmēnesi, dilstošu mēnesi, jaunu mēnesi un augošu mēnesi. Vienas mēness fāzes ilgums ir mazliet vairāk par nedēļu (~7,4 dienas). Vienas fāzes ilgums ir aptuvens, jo tās garumu nosaka Mēness atrašanās apogejā vai perigejā. Visas četras fāzes nomainās 29,53 dienās.

## Mēness fāžu apraksts
Mēness fāzes un to apraksts:

## Ārējās saites
Hugo Riekstiņš

**Hugo (Uģis) Riekstiņš** (1904-1998) bija latviešu vēsturnieks un arheologs, pievērsās Akmens laikmeta pētniecībai. 

## Dzīvesgājums
Dzimis 1904. gadā Cesvaines pagasta Lejas Paukšos Pidriķa Riekstiņa and viņa sievas Karlīnas, dzimušas Īvānes, ģimenē. Mācījās Cesvaines vidusskolā, nodarbojās ar latviešu folkloras (tautasdziesmu, pasaku, nostāstu, mīklu, ticējumu) vākšanu. Studēja vēsturi Latvijas Universitātē, darbojās studentu korporācijā "Lettonia".

Kopā ar E. Šturmu veica arheoloģiskos izrakumus Dzelzavas Puntūzī (1930), bet kopā ar P. Stepiņu — Valmieras pilsdrupās 1938. gadā. 1936. gadā turpināja pētījumus Vilkmuižas ezerā, no ezera izceļot vairāk nekā 600 senlietu (bronzas aproces, saktas, kaklariņķus, dzelzs ieročus, zirglietas, jātnieku piederumus). Bija Pieminekļu valdes sekretārs.

Otrā pasaules kara laikā devās bēgļu gaitās uz Vāciju, 1950. gadā pārcēlās uz Čikāgu ASV, kur strādāja par inženieri ceļu dienestā.
Miris 1998. gadā Čikāgā.

## Darbi
* 1935. gada ieguvumi numismātikā (pielikumā depozītu saraksts ar 2 kartēm)
* Latvijas arheoloģiskās kartes. No: Latviešu aizvēstures materiāli, I. Rīga, 1930. 5.–37. lpp.
* Daži viduslaiku celtniecības pieminekļi Rīgā. Rīga: Grāmatrūpnieks, 1939. - 39 lpp.

## Literatūra
* Ē. Mugurēvičs. Arheologs Hugo Riekstiņš (1904-1998). LU Latvijas vēstures institūta žurnāls (1998).

## Atsauces
UNESCO Pasaules mantojuma vietas Vācijā

Sarakstā apkopotas tās **vietas [[Vācija|Vācijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Vācijas ir iekļautas **41 vietas** (38 kultūras objekti un 3 dabas objekti), savukārt 18 vietas ir iekļautas kandidātu sarakstā. Vācija Pasaules mantojuma konvenciju ratificējusi 1976. gada 23. augustā. 2009. gadā no Pasaules mantojuma saraksta tika dzēsta Dzērzdenes Elbas ieleja, sakarā ar bažām par Valdšlēshenes tilta būvniecību.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti

## Dzēstās vietas

## Atsauces
Mateušs Bartels

**Mateušs Bartels** (; dzimis  Varšavā) ir Polijas starptautiskais lielmeistars šahā (2005).

## Biogrāfija
Šahu iemācījies spēlēt sešu gadu vecumā. Bijis Varšavas šaha kluba *Polonia Warsaw* audzēknis. 2003. gadā uzvarējis Eiropas jauniešu šaha čempionātā U18 vecuma grupā. 2005. gadā Korkā dalījis pirmo vietu ar Zoltānu Ģimeši pirmajā Eiropas Savienības individuālajā šaha čempionātā. 2007. gadā dalījis pirmo vietu Menas Salas starptautiskajā šaha turnīrā *16th Monarch Assurance*. 2009. gadā uzvarējis starptautiskajā šaha turnīrā Prjevidzā. 2010. gadā dalījis pirmo vietu starptautiskajā šaha turnīrā Ļubļinā. 2012. gadā Maskavā dalījis pirmo vietu ar Antonu Korobovu un Pavlo Eļjanovu starptautiskajā šaha turnīrā *Aeroflot Open*. Četras reizes uzvarējis Polijas šaha čempionātos (2006, 2010, 2011, 2012).

2004. gadā piedalījies Pasaules šaha čempionātā pēc izslēgšanas sistēmas, kurā zaudējis 1. kārtā. Piedalījies arī Pasaules kausa šaha izcīņā pēc izslēgšanas sistēmas: 2007. gadā zaudējis 1. kārtā, 2009. gadā zaudējis 2. kārtā, bet 2015. gadā zaudējis 1. kārtā.

2021. gada novembrī Rīgā ierindojies 84. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 46. vietā "FIDE Grand Swiss" turnīrā.

2024. gada maijā Žešovā izcīnījis bronzas medaļu Polijas šaha čempionātā. 2025. gada maijā ierindojies 8. vietā Polijas šaha čempionātā.

2025. gada septembrī Samarkandā ierindojies 89. vietā "FIDE Grand Swiss" turnīrā.

Pārstāvējis Polijas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2006-2018, 2022). Individuālajā vērtējumā izcīnījis 2 zelta (2010, 2022) medaļas;
* Eiropas komandu šaha čempionātā piedalījies 5 reizes (2007-2015). Individuālajā vērtējumā izcīnījis zelta (2013) medaļu.
* Pasaules komandu šaha čempionātā piedalījies 2017. gadā un komandu vērtējumā izcīnījis bronzas medaļu.

Par panākumiem turnīros FIDE 2001. gadā Bartelam piešķīrusi starptautiskā meistara (IM), bet 2005. gadā - starptautiskā lielmeistara (GM) nosaukumu.

## Personīgā dzīve
200px|right|thumb|Kopā ar sievu Martu Bartelu
Precējies ar šaha lielmeistari Martu Bartelu.

## Atsauces

## Ārējās saites
Bartels

**Bartels** vai **Bartela** var būt:
* Marta Bartela (*Marta Bartel*; 1988) — Polijas šahiste;
* Mateušs Bartels (*Mateusz Bartel*; 1985) — Polijas šahists.
Sergejs Movsisjans

**Sergejs Movsisjans** (; dzimis  Tbilisi) ir Armēnijas starptautiskais lielmeistars šahā (1997), kas ir pārstāvējis arī Gruziju (1992—1995), Čehiju (1997—2002) un Slovākiju (2002—2010).

## Biogrāfija
Tāpat kā Tigrans Petrosjans piedzimis armēņu ģimenē Gruzijā, tāpēc pēc PSRS sabrukuma šaha turnīros pārstāvējis šo valsti. 1993. gadā kopā ar ģimeni pārcēlies uz Pardubici un kopš 1997. gada sācis pārstāvēt Čehiju. Izcīnījis divas medaļas Čehijas šaha čempionātos: 1997. gadā sudrabu un 1998. gadā zeltu. Izcīnījis arī divas medaļas Slovākija šaha čempionātos: 1995. gadā zeltu un 2002. gadā sudrabu. 1997. gadā Hamburgā uzvarējis starptautiskajā šaha turnīrā *Wichern Open*. 1999. gadā Lasvegasā piedalījies Pasaules šaha čempionātā pēc izslēgšanas sistēmas, kur ticis līdz ceturtdaļfinālam, kurā piekāpies savam tautietiem Vladimiram Akopjanam. 2002. gadā Hanijā izcīnījis Eiropas čempiona nosaukumu ātrajā šahā. Tajā pašā gadā Sarajevā uzvarējis starptautiskajā šaha turnīrā *Bosna*. Šo panākumu atkārtojis arī 2007. gadā. 2008. gadā uzvarējis starptautiskajā šaha turnīrā Veikanzē (Nīderlande). 2009. gadā Plovdivā izcīnījis sudraba medaļu Eiropas individuālajā šaha čempionātā. 2012. gadā dalījis pirmo vietu starptautiskajā šaha turnīrā Bīlē (kopā ar Igoru Kurnosovu). Trīs reizes dažādu klubu sastāvā uzvarējis Eiropas šaha klubu kausa izcīņā: *ŠK Bosna Sarajevo* (2000, 2002) un *Sankt Petersburg* (2011).

Vēl trīs reizes piedalījies Pasaules šaha čempionātos pēc izslēgšanas sistēmas, kuros gan nav spējis atkārtot savu pirmo panākumu 1999. gadā: divas reizes (2000, 2004) ticis līdz 3. kārtai, bet 2001. gadā izstājies 2. kārtā.
Regulāri piedalījies arī Pasaules šaha kausa izcīņā pēc izslēgšanas sistēmas, kuros tikai 2011. gadā ticis līdz 2. kārtai, bet pārējās reizēs (2005, 2009, 2013) izstājies 1. kārtā.

2021. gada novembrī Rīgā ierindojies 95. vietā 2021. gada "FIDE Chess.com Grand Swiss" turnīrā.

Pārstāvējis Armēnijas, Čehijas un Slovākijas komandas lielākajos komandu šaha turnīros:
* Pasaules šaha olimpiādēs piedalījies 8 reizes (1998-2004, 2008-2014). Komandu vērtējumā izcīnījis zelta (2012) medaļu;
* Eiropas komandu šaha čempionātos piedalījies 5 reizes (1997-1999, 2011-2015). Komandu vērtējumā izcīnījis sudraba (2015) medaļu;
* Pasaules komandu šaha čempionātos piedalījies 3 reizes (2011-2015). Komandu vērtējumā izcīnījis zelta (2011) un bronzas (2015) medaļas. Individuālajā vērtējumā izcīnījis bronzas (2011) medaļu.

Par panākumiem turnīros FIDE 1995. gadā Movsisjanam piešķīrusi starptautiskā meistara (IM), bet 1997. gadā - starptautiskā lielmeistara (GM) nosaukumu.

## Personīgā dzīve
Bijis precējies ar Čehijas šaha lielmeistari Petru Krupkovu.

## Atsauces

## Ārējās saites
Janjeta Marrero Lopesa

**Janjeta Marrero Lopesa** (; dzimusi  Lastunasā) ir Kubas starptautiskā lielmeistare šahā (2008).

## Biogrāfija
2001. gadā uzvarējusi Kubas junioru šaha čempionātā, bet 2002. gadā šajā turnīrā ieņēmusi otro vietu. Daudzkārtējā Kubas sieviešu šaha čempionāta dalībniece, kuros izcīnījusi zelta (2011) un sudraba (2007) medaļas. 2001. gadā dalījusi 3. vietu Hosē Raula Kapablankas memoriāla turnīrā *Mix*. 2010. gadā Havanā uzvarējusi starptautiskajā šaha turnīrā *Maria Teresa Mora Memorial*. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Antoanetai Stefanovai.

Pārstāvējusi Kubas komandu Pasaules šaha olimpiādēs, kurās piedalījusies 6 reizes (2004-2010, 2014-2016). Individuālajā vērtējumā izcīnījusi zelta (2010) medaļu.

## Atsauces

## Ārējās saites
Dina Jisjiņa

**Dina Jisjiņa** (, ; dzimusi  Džedzjanā) ir Ķīnas starptautiskā lielmeistare šahā (2010).

## Biogrāfija
2003. gadā uzvarējusi Pasaules junioru šaha čempionātā U12 vecuma grupā. Divas reizes kļuvusi par Āzijas individuālā sieviešu šaha čempionātu laureāti: 2009. gadā izcīnījusi bronzas medaļu, bet 2010. gadā - sudraba medaļu. 2010. gadā piedalījusies Pasaules sieviešu šaha čempionātā pēc izslēgšanas sistēmas, kurā zaudējusi 1. kārtā. 2013. gadā uzvarējusi Ķīnas sieviešu šaha čempionātā. 2014. gadā Katovicē izcīnījusi bronzas medaļu Pasaules studentu šaha čempionātā.

Pārstāvējusi Ķīnas komandu lielākajos komandu šaha turnīros:
* Pasaules šaha olimpiādē piedalījusies 2012. gadā. Komandu vērtējumā izcīnījusi sudraba medaļu;
* Āzijas komandu šaha čempionātā piedalījusies 2012. gadā, un gan komandu, gan individuālajā vērtējumā izcīnījusi zelta medaļas;
* Pasaules sieviešu komandu šaha čempionātos piedalījusies 3 reizes (2009, 2015, 2019). Komandu vērtējumā izcīnījusi zelta (2019) un bronzas (2015) medaļas. Individuālajā vērtējumā izcīnījusi sudraba (2015) medaļu.

## Atsauces

## Ārējās saites
Davids Navara

**Davids Navara** (; dzimis  Prāgā) ir Čehijas starptautiskais lielmeistars šahā (2002).

## Biogrāfija
Šahu iemācījies spēlēt sešu gadu vecumā. No 1993. līdz 1995. gadam uzvarējis Čehijas junioru šaha čempionātos dažādās vecuma grupās. Divkārtējs Pasaules junioru šaha čempionātu laureāts: 1997. gadā izcīnījis bronzas medaļu U12 vecuma grupā, bet 1998. gadā izcīnījis sudraba medaļu U14 vecuma grupā. 2000. gadā Olomoucā uzvarējis savā pirmajā starptautiskajā šaha turnīrā, apsteidzot Lenku Ptāčnīkovu. 2003. gadā uzvarējis Akibas Rubinšteina memoriālā Polaņicazdrojā. 2004. gadā ieņēmis 6. vietu Eiropas individuālajā šaha čempionātā. Septiņas reizes uzvarējis Čehijas šaha čempionātos (2004, 2005, 2010, 2012, 2013, 2014, 2015). 2011. gadā kopā ar Lūku Makšeinu uzvarējis Veikanzē (Nīderlande) šaha festivāla *Tata Steel* B turnīrā. 2013. gadā uzvarējis Eiropas šaha klubu kausa izcīņā Čehijas kluba *G-Team Nový Bor* sastāvā. 2014. gadā Vroclavā uzvarējis Eiropas čempionātā ātrajā šahā. 2015. gadā ieņēmis 2. vietu Veikanzē (Nīderlande) šaha festivāla *Tata Steel* B turnīrā un kļuvis par Eiropas individuālā šaha čempionāta sudraba laureātu.

Regulāri piedalījies arī Pasaules šaha kausa izcīņā pēc izslēgšanas sistēmas, kuros lielāko panākumu guvis 2011. gadā, kad tikai 5. kārtā zaudējis Aleksandram Griščukam. 2009. gadā šajā turnīrā iekļuvis 3. kārtā, 2005. gadā izstājies jau 1. kārtā, bet trīs reizes (2007, 2013, 2015) izstājies 2. kārtā.

2021. gada novembrī Rīgā ierindojies 53. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 63. vietā "FIDE Grand Swiss" turnīrā.

2025. gada februārī Tunisijā ierindojies 5. vietā Džerbas lielmeistaru turnīrā. 2025. gada martā ierindojies 8. vietā Prāgas šaha festivāla lielmeistaru turnīrā.

Pārstāvējis Čehijas komandu lielākajos komandu šaha turnīros:
* Pasaules šaha olimpiādēs piedalījies 8 reizes (2002-2014). Individuālajā vērtējumā izcīnījis zelta (2012) medaļu;
* Eiropas komandu šaha čempionātos piedalījies 9 reizes (2001-2017). Individuālajā vērtējumā izcīnījis sudraba (2001) un 3 bronzas (2001, 2003, 2017) medaļas.

Par panākumiem turnīros FIDE 1999. gadā Navaram piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

## Atsauces

## Ārējās saites
Demultipleksors

**Demultipleksors** ir loģiskā shēma ar vienu datu ieeju, vairākām datu izejām, adreses ieeju un vadības signālu ieejām. Shēma dublē kādā izvēlētā datu izejā kodu, kas padots datu ieejā. Datu izeju izvēlas, padodot attiecīgu kodu adreses ieejā. Var uzskatīt, ka demultipleksors ir slēdzis, kas pieslēdz ieeju vienai izvēlētai izejai. Pretējas darbības ierīce ir multipleksors.

## Atsauces
Suhonoja

**Suhonoja** () jeb **Sukinava**, agrāk arī **Sibīrijas Marienburga** () jeb **Sibīrijas Alūksne**, ir latviešu 19. gadsimta beigās dibināts ciems Krievijas Federācijas  Krasnojarskas novada  Ujāras rajonā.

## Vēsture
Suhonoju 1897. gadā dibināja no Alūksnes apkaimes pa 1896. gada vasarā līdz Ačinskai atklāto līniju atceļojušie latvieši. Sākotnēji ciema nosaukums bija Sibīrijas Marienburga jeb Sibīrijas Alūksne, taču, sākoties Pirmajam pasaules karam, tas pēc ciematnieku lūguma pārdēvēts par Suhonoju. 1907. gadā Suhonojā tika atvērta pirmā skola, un 1910. gadā Suhonojā bija 110 latviešu un 10 igauņu saimniecības.

20. gadsimta 30. gados tika izveidots kolhozs „Jaunais Darbs”, uz kuru mēneša laikā no viensētām uz jauno ciematu pārveda apmēram simts viensētu ēkas. 1937. gadā PSRS Lielā terora laikā, NKVD īstenojot tā saukto "Latviešu operāciju", apcietināti 68 Suhonojas latvieši, no kuriem lielākā daļa tika nogalināti. Pēc Otrā pasaules kara daudzi ciemata iedzīvotāji pārcēlās uz Latviju.

Pēc 2014. gada 1. janvāra datiem ciemā pastāvīgi dzīvo 419 cilvēki, no kuriem aptuveni 100 ir latvieši, Mūsdienās (2016. gadā) ciemā darbojas feldšeru akušieru punkts, vidusskola, bērnudārzs, klubs, divi veikali, vairākas zemnieku saimniecības.
Daudzi iedzīvotāji strādā piemājas saimniecībās. Ciemā ir luterāņu draudze. Notiek latviešu kopienas sarīkojumi Ziemassvētkos un Jāņos.

## Atsauces
Bismarka arhipelāgs

thumb|300px|Bismarka arhipelāga karte
**Bismarka arhipelāgs** ir salu grupa Melanēzijā, Jaungvinejas ziemeļaustrumu piekrastē, Klusā okeāna rietumu daļā. Administratīvi veido daļu no Papua-Jaungvinejas Salu reģiona. Bismarka arhipelāgs sastāv no galvenokārt vulkāniskas izcelsmes salām ar kopējo platību 49 700 km2. Arhipelāga salas puslokā aptver Bismarka jūru, un tas izvietojies uz Ziemeļu Bismarka, Manusas un Dienvidu Bismarka tektoniskajām plātnēm.

## Vēsture
thumb|300px|1908. gada zīmējums, kurā ir attēlota kāda no Bismarka arhipelāga salām
Pirmie iedzīvotāji arhipelāgā ieradās aptuveni pirms 33 000 gadiem no Jaungvinejas, izmantojot vai nu laivas, lai šķērsotu Bismarka jūru, vai arī īslaicīgi esošu zemes strēli, kas izveidojās zemes garozas pacēluma dēļ. Vēlāk arhipelāgā uz dzīvi apmetās Lapitu cilvēki.

Pirmais eiropietis, kas apmeklēja salas, bija holandiešu jūrasbraucējs Villems Shautens 1616. gadā. Rietumeiropieši salās sāka dzīvot no 1884. gada, kad salas tika pievienotas Vācijas protektorātam. Teritorija tika nosaukta par godu Vācijas kancleram Oto fon Bismarkam.

1888. gada 13. martā Ritera salā notika vulkāna izvirdums, izraisot megacunami. Gandrīz viss vulkāns nobruka okeānā, atstājot nelielu krāterezeru.

1914. gadā, Pirmā pasaules kara laikā, Austrālijas jūras spēki ieņēma salas un vēlāk ieguva Nāciju līgas mandātu, kas atļāva salu pāreju Austrālijas pakļautībā. Otrā pasaules kara laikā salas ieņēma Japānas karaspēks, bet vēlāk Austrālija tās atguva. 1975. gada septembrī Papua-Jaungvineja kļuva par neatkarīgu valsti, kuras sastāvā iekļāva Bismarka arhipelāgu.

## Atsauces

## Bibliogrāfija
* Firts, Stjuarts (1983). *New Guinea Under the Germans*. Karltona, Austrālija: Melbourne University Press. .
* Houvs, K. R., Roberts C. Kists, Brij V. Lal, eds. (1994). *Tides of History: The Pacific Islands in the Twentieth Century*. Honolulu: University of Hawaii Press. .
* Kings, Deivids *et al.* (1982). *Papua New Guinea Atlas: A Nation in Transition*. Bētursta, Austrālija: R. Brown and the University of Papua New Guinea. .
* Mūrs, Klīvs (2003). *New Guinea: Crossing Boundaries and History*. Honolulu: University of Hawaii Press. .
* Raiens, Pīters, ed. (1972). *Encyclopedia of Papua New Guinea*. 3 volumes; Vol I: A - K, maps, black and white illustrations, xv + 588pp. Vol II: l - Z, maps, black and white illustrations, 589-1231pp. Vol III: Index, folding colour map in rear pocket, map, colour illustration, v + 83pp. Karltona, Austrālijka: Melbourne University Press. .

## Ārējās saites
Pēteris Stepiņš

**Pēteris Stepiņš** (1914—1999) bija latviešu vēsturnieks un arheologs. 
Veica izrakumus pārsvarā Lejaskurzemes teritorijā (Vārtājas pilskalnā, pie Bārtas, Rucavas, Durbes un Grobiņā).

## Dzīvesgājums
Dzimis 1914. gada 27. aprīlī Aulejas pagasta Anču ciemā. Studēja vēsturi Latvijas Universitātē (1932-1941), piedalījās izrakumos Klaņģu, Daugmales, Talsu un Jersikas pilskalnos, Rūsīšu-Debešu kapulaukā, senās Aizkraukles baznīcas atrakšanā Daugavas krastā, tad kopā H. Riekstiņu — Valmieras pilsdrupās 1938. gadā. 1940. gadā pats vadīja izrakumus Īlē.

Otrā pasaules kara laikā bija okupētās Latvijas pieminekļu valdes Kurzemes pilskalnu inspektors (1941—1944), iesaukts Latviešu leģiona 19. divīzijā, nokļuva gūstekņu nometnē Sibīrijā.
Pēc atbrīvošanas bija vēstures skolotājs Liepājas 1. vidusskolā un Mākslas vidusskolā. Līdztekus Liepājas muzeja ārštata līdzstrādnieks, veica izrakumus Vārtājas senlejā kuršu senpilsētas atrašanās vietā, pētīja uzkalniņu kapus Bārtas "Pukuļos", veica izrakumus Rucavas pagasta "Mazkatužu" kapulaukā (1960). Viņa atradumi Durbes "Dīros" ļāva novērtēt kuršu karotāju izšķirošo lomu 1260. gada Durbes kaujā. 
1970. gadā pētīja agrā dzelzs laikmeta kuršu apbedījumus Grobiņā līdzās skandināvu kapu laukam un pierādīja, ka Grobiņas pirmie apdzīvotāji bijuši kurši.

Miris 1999. gada 24. novembrī.

## Darbi
* "Durbes kauja" (1967)

## Ārējās saites
* Izceļ Pētera Stepiņa personību un devumu 17. starptautiskā zinātniskā konference "Sabiedrība un kultūra", plenārsēde Liepājas muzejā *liepajniekiem.lv*, 2014. gada 26. maijā

## Atsauces
Stepiņš Krauklis

[thumb|200px|Stepiņš Krauklis [Broces kolekcijas zīmējumā.]]
**Stepiņš Krauklis** () bija latviešu karavīrs Lielā Ziemeļu kara laikā.

Zviedru Vidzemes laikā izdotajā skrejlapā rakstīts, ka Vidzemes zemnieks Stepiņš Krauklis, vāciski saukts Stefans Rābe (*Steppinsch Krauklis auf Teutsch Stephan Rabe genannd*), pirms Narvas kaujas 1700. gada 20. novembrī pa kādu apkārtceļu aizvedis Kārļa XII karaspēku aiz Maskavijas karaspēka nometnes pirms Narvas pilsētas un tā "devis iespēju viņa karaliskajai majestātei panākt spožu uzvaru".

Pēc Edgara Dunsdorfa hipotēzes Stepiņš Krauklis varētu būt bijis vēlākās Krievijas ķeizarienes Katrīnas I bioloģiskais tēvs, kura uzvārds vēlāk poliskots kā "Skavronskis" ( — 'kovārnis').
Jau agrāk bija publicēts uzskats, ka viņas patiesais meitas uzvārds bijis nevis Skavronska, bet gan Rabe ( — krauklis)..
Savukārt Aleksejs Tolstojs savā romānā "Pēteris I" rakstīja, ka viņas pirmā vīra uzvārds bijis Rabe. 

## Atsauces
Naumova (ciems)

**Naumova** ir ciems Alūksnes novada Pededzes pagastā. Atrodas pagasta centrālajā daļā 1 km no pagasta centra Pededzes, 29 km no novada centra Alūksnes un 231 km no Rīgas.

Apdzīvotā vieta atrodas nomaļus no autoceļa P42, Naumovas strauta krastā.

## Atsauces
Sauļus Skvernelis

**Sauļus Skvernelis** (; dzimis  Kauņā) ir Lietuvas politiķis, 13. Lietuvas premjerministrs (2016—2020). Iepriekš bijis iekšlietu ministrs (2014—2016) un policijas komisārs. Kopš  viņš pilda Seima priekšsēdētāja amatu.

## Izglītība un darbs
Skvernelis 1994. gadā absolvēja Viļņas tehnisko universitāti (tagad Viļņas Ģedimina tehniskā universitāte) un sāka strādāt Lietuvas policijas akadēmijā (tagad Mīkola Romera Universitāte). 

1998. gadā Skvernelis uzsāka karjeru Lietuvas tiesībaizsardzības sistēmā, strādājot kā satiksmes inspektors Traķu pašvaldībā. Kāpjot pa karjeras kāpnēm, 2011. gadā kļuva par Lietuvas policijas ģenerālkomisāru.

## Atsauces

## Ārējās saites
Jui Janji

**Jui Janji** (, ; dzimis  Hubei) ir Ķīnas starptautiskais lielmeistars šahā (2009).

## Biogrāfija
2004. gadā izcīnījis Pasaules junioru šaha čempiona nosaukumu U10 vecuma grupā. 2007. gadā Maskavā dalījis pirmo vietu starptautiskā šaha festivāla *Aeroflot Open* C turnīrā. 2009. gadā izcīnījis bronzas medaļu Āzijas individuālajā šaha čempionātā. 2009. gadā piedalījies Pasaules šaha kausa izcīņā pēc izslēgšanas sistēmas, kurā iekļuvis 3. kārtā. 2011. un 2012. gadā izcīnījis Āzijas individuālā šaha čempionāta sudraba medaļas. 2012. gadā ieņēmis otro vietu arī Ķīnas šaha čempionātā. 2013. gadā uzvarējis Pasaules junioru šaha čempionātā U20 vecuma grupā. 2014. gadā uzvarējis Ķīnas šaha čempionātā un Āzijas šaha čempionātā. 2014. gadā Dohā uzvarējis starptautiskajā šaha turnīrā *Qatar Masters Open*, apsteidzot Anišu Giri un Vladimiru Kramņiku. 2019. gada oktobrī Hantimansijskā FIDE Pasaules kausa izcīņā pēc izslēgšanas sistēmas ieņēmis 4. vietu. 2021. gada maijā uzvarējis Ķīnas šaha čempionātā. 2021. gada novembrī Rīgā izcīnījis 4. vietu 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 41. vietā "FIDE Grand Swiss" turnīrā. 2023. gada decembrī Samarkandā izcīnījis 3. vietu Pasaules ātrā šaha čempionātā. 2025. gada septembrī Samarkandā ierindojies 17. vietā "FIDE Grand Swiss" turnīrā.

Pārstāvējis Ķīnas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2014-2018, 2024). Komandu vērtējumā izcīnījis 2 zelta (2014, 2018) medaļas. Individuālajā vērtējumā izcīnījis zelta (2014) un sudraba (2024) medaļas;
* Pasaules komandu šaha čempionātos piedalījies 5 reizes (2011-2019). Komandu vērtējumā izcīnījis 2 zelta (2015, 2017), 2 sudraba (2011, 2013) un bronzas (2019) medaļas. Individuālajā vērtējumā izcīnījis sudraba (2013) medaļu;
* Āzijas valstu komandu šaha čempionātos piedalījies 2 reizes (2012-2014). Komandu vērtējumā izcīnījis 2 zelta (2012, 2014) medaļas. Individuālajā vērtējumā izcīnījis sudraba (2012) un bronzas (2014) medaļas.

## Atsauces

## Ārējās saites
Dins Ližeņs

**Dins Ližeņs** (, ; dzimis  Džedzjanā) ir Ķīnas starptautiskais lielmeistars šahā (2009). Pasaules čempions no 2023. gada 30. aprīļa līdz 2024. gada 12. decembrim.

## Biogrāfija
Vairākkārt pārstāvējis Ķīnu Pasaules junioru šaha čempionātos dažādās vecuma grupās, kuros izcīnījis trīs medaļas: divas sudraba (2002. gadā U10 vecuma grupā, 2004. gadā U12 vecuma grupā) un bronzas (2012. gadā U20 vecuma grupā). 2009. gadā pirmo reizi uzvarējis Ķīnas šaha čempionātā, kā arī izpildījis lielmeistara normu.
2011. gadā izcīnījis otro uzvaru Ķīnas šaha čempionātā, bet pēc gada vēlreiz atkārtojis šo panākumu. 2014. gadā Hainaņā starptautiskajā lielmeistaru šaha turnīrā dalījis pirmo vietu ar Bu Sjandži. 2015. gadā dalījis otro vietu Veikanzē (Nīderlande) starptautiskajā šaha turnīrā *Tata Steel*. 2017. gadā Tbilisi iekļuvis Pasaules kausa šahā finālā, kurā piekāpies Levonam Aronjanam, un nodrošinājis piedalīšanos 2018. gada Pasaules šaha čempionāta pretendentu turnīrā. 2018. gada martā Berlīnē izcīnījis 4. vietu pretendentu turnīrā. 2019. gada augustā Sentluisā uzvarējis starptautiskajā šaha lielmeistaru turnīrā *7th Sinquefield Cup*, pārspēlēs pieveicot Magnusu Karlsenu. 2019. gada oktobrī Hantimansijskā FIDE Pasaules kausa izcīņā pēc izslēgšanas sistēmas ieņēmis 2. vietu un nodrošinājis sev vietu 2020. gada FIDE pretendentu turnīrā. 2021. gada aprīlī Jekaterinburgā ieņēmis 5. vietu Pasaules šaha čempionāta pretendentu turnīrā. 2022. gada jūlijā Madridē izcīnījis 2. vietu Pasaules šaha čempionāta pretendentu turnīrā.

2023. gada aprīlī Astanā mačā par Pasaules šaha čempiona nosaukumu uzvarējis Krievijas lielmeistaru Janu Nepomņaščiju ar 9½:8½ un kļuvis par 17. Pasaules šaha čempionu.

2023. gada maijā Bukarestē ierindojies 8. vietā starptautiskajā lielmeistaru šaha turnīrā *GCT Superbet Chess Classic*.

2024. gadā Singapūrā mačā par Pasaules šaha čempiona nosaukumu zaudējis Indijas lielmeistaram Dommaradžu Gukešam ar 6½:7½ un zaudējis Pasaules šaha čempiona titulu.

Pārstāvējis Ķīnas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2012-2018). Komandu vērtējumā izcīnījis 2 zelta (2014, 2018) medaļas. Individuālajā vērtējumā izcīnījis zelta (2018) un bronzas (2014) medaļas;
* Pasaules komandu šaha čempionātos piedalījies 5 reizes (2011-2019). Komandu vērtējumā izcīnījis 2 zelta (2015, 2017), 2 sudraba (2011, 2013) un bronzas (2019) medaļas. Individuālajā vērtējumā izcīnījis sudraba (2015) un bronzas (2013) medaļas;
* Āzijas valstu komandu šaha čempionātos piedalījies 2 reizes (2012-2014). Komandu vērtējumā izcīnījis 2 zelta (2012, 2014) medaļas. Individuālajā vērtējumā izcīnījis zelta (2014) un sudraba (2012) medaļas.

## Atsauces

## Ārējās saites
Vei Ji

**Vei Ji** (, ; dzimis  Dzjansu) ir Ķīnas starptautiskais lielmeistars šahā (2013).

## Biogrāfija
2009. gadā Salonikos guvis savu pirmo lielāko panākumu, uzvarot Pasaules skolēnu šaha čempionātā U11 vecuma grupā. 2010. gadā uzvarējis Āzijas un Pasaules junioru šaha čempionātos U12 vecuma grupās. 2013. gadā debitējis Ķīnas šaha čempionāta finālā, kurā ieņēmis 6. vietu. Tajā pašā gadā piedalījies Pasaules kausa izcīņā šahā, kurā pirmajās divās kārtās uzvarējis Janu Ņepomņaščiju un Alekseju Širovu, bet 3. kārtā zaudējis Šehrijaram Memmedjarovam. 2014. gadā dalījis pirmo vietu Santaklārā (Kalifornija) ar Semjuelu Šenklendu. 2014. gadā uzvarējis FIDE Ķīnas zonas turnīrā un izcīnījis sudraba medaļu Pasaules junioru šaha čempionātā U20 vecuma grupā. 2015. gadā uzvarējis Veikanzē (Nīderlande) starptautiskā šaha festivāla *Tata Steel* B turnīrā. 2018. gadā uzvarējis Āzijas čempionātā šahā. 2021. gada maijā izcīnījis 2. vietu Ķīnas šaha čempionātā. 2025. gada februārī Veikanzē (Nīderlande) izcīnījis 6. vietu *Tata Steel* meistaru šaha turnīrā. 2025. gada martā izcīnījis 3. vietu Prāgas šaha festivāla lielmeistaru turnīrā.

2025. gada novembrī Goa izcīnījis 2. vietu Pasaules kausa izcīņā šahā un nodrošinājis vietu pretendentu turnīrā.

Pārstāvējis Ķīnas komandu lielākajos komandu šaha turnīros:
* Pasaules šaha olimpiādēs piedalījies 3 reizes (2014-2018). Komandu vērtējumā izcīnījis 2 zelta (2014, 2018) medaļas;
* Pasaules komandu šaha čempionātos piedalījies 3 reizes (2015-2019). Komandu vērtējumā izcīnījis 2 zelta (2015, 2017) un bronzas (2019) medaļas. Individuālajā vērtējumā izcīnījis zelta (2015) medaļu;
* Āzijas valstu komandu šaha čempionātos piedalījies 2 reizes (2014-2016). Komandu vērtējumā izcīnījis zelta (2014) un sudraba (2016) medaļas. Individuālajā vērtējumā izcīnījis bronzas (2014) medaļas.

## Atsauces

## Ārējās saites
Ngujens Ngok Čion Šons

**Ngujens Ngok Čion Šons** (; dzimis  Kjenzanas provincē) ir Vjetnamas starptautiskais lielmeistars šahā (2005).

## Biogrāfija
Šahu sācis spēlēt trīs gadu vecumā. Četrpadsmit gadu vecumā kļuvis par visu laiku jaunāko vjetnamiešu šahistu, kam FIDE piešķīrusi starptautiskā lielmeistara (GM) nosaukumu.

Sekmīgi pārstāvējis savu valsti dažādos Āzijas un Pasaules junioru šaha čempionātos. 1999. gadā izcīnījis bronzas medaļu Āzijas junioru šaha čempionātā U10 vecuma grupā. Pēc gada uzvarējis šajā kontinenta junioru šaha čempionāta grupā. 2001. gadā kļuvis par Āzijas junioru šaha čempionu U12 vecuma grupā. 2006. gadā uzvarējis Āzijas junioru šaha čempionātā un kļuvis par bronzas laureātu Pasaules junioru šaha čempionātā U16 vecuma grupās. 2008. gadā izcīnījis sudraba medaļu Pasaules junioru šaha čempionātā U18 vecuma grupā.

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Budapeštā (2002, 2003, 2004, 2005, 2007), Bīlē (2010). 2011. gadā Mešhedā izcīnījis bronzas medaļu Āzijas individuālajā šaha čempionātā. 2015. gadā ieņēmis 2. vietu FIDE zonas turnīrā.

Pārstāvējis Vjetnamas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2006-2016). Individuālajā vērtējumā izcīnījis 2 zelta (2014, 2018) medaļas;
* Āzijas valstu komandu šaha čempionātos piedalījies 6 reizes (2005-2016). Komandu vērtējumā izcīnījis 2 sudraba (2005, 2009) un 3 bronzas (2008, 2012, 2014) medaļas. Individuālajā vērtējumā izcīnījis 2 zelta (2008, 2014), sudraba (2009) un 2 bronzas (2005, 2012) medaļas.
* Āzijas spēļu komandu šaha čempionātā piedalījies 2010. gadā;
* Āzijas spēļēs telpās komandu šaha čempionātā piedalījies 2007. gadā un komandu vērtējumā izcīnījis bronzas  medaļu.

## Personīgā dzīve
Precējies ar Vjetnamas šaha lielmeistari Famu Le Thao Ngujenu.

## Atsauces

## Ārējās saites
Laidņa atklātne

**Laidņa atklātne**  ir šaha atklātne, kas sākas ar gājieniem: **1. e2-e4 e7-e5 2. Lf1-c4**.
Tā pieder pie atklātām atklātnēm ar Šaha atklātņu enciklopēdijas kodu C23—C24.
 
## Vēsture
Atklātne pazīstama jau no 15. gadsimta. Pieminēta de Lusena darbos, vēlāk to pētījis Filadors. Mūsdienu praksē atklātne reti sastopama.

## Stratēģiskā ideja
Baltie cenšas uzspridzināt punktu e5 ar gājiena f2-f4 palīdzību. Melniem, kā likums, grūtības nerodas. Bieži vien spēle pāriet Vīnes atklātnes vai Itāļu atklātnes variantos.
 
## Varianti

## Literatūra
* *Alexei Suetin: *Russisch bis Königsgambit*. 2. Aufl. Sportverlag, Berlin 1989, * 

## Atsauces

## Ārējās saites
* Laidņa atklātnes partijas.
* Laidņa atklātnes mājas lapa.
Nikola Sedlaks

**Nikola Sedlaks** (; dzimis  Suboticā) ir Serbijas starptautiskais lielmeistars šahā (2003).

## Biogrāfija
2000. gadā uzvarējis Dienvidslāvijas junioru šaha čempionātā U18 vecuma grupā, bet 2001. gadā kļuvis par U20 vecuma grupas vicečempionu. 2002. gadā dalījis pirmo vietu Melnkalnes šaha čempionātā. 2010. gadā uzvarējis Serbijas šaha čempionātā. 2014. gadā šajā turnīrā izcīnījis bronzas medaļu.

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Budapeštā (1999), Pulā (2003), Esbjergā (2004), Suboticā (2005), Zadarā (2007), Boras Kostiča memoriālā Vršacā (2008), Sarajevā (2009). 2007. gadā uzvarējis Eiropas Savienības 3. individuālajā šaha čempionātā.

Pārstāvējis Dienvidslāvijas un Serbijas komandas lielākajos komandu šaha turnīros:
* Pasaules šaha olimpiādēs piedalījies 5 reizes (2006, 2010-2016). Individuālajā vērtējumā izcīnījis zelta (2014) medaļu;
* Eiropas komandu šaha čempionātos piedalījies 6 reizes (2003, 2007-2009, 2015-2019).

Par panākumiem turnīros FIDE 2000. gadā Sedlakam piešķīrusi starptautiskā meistara (IM), bet 2003. gadā - starptautiskā lielmeistara (GM) nosaukumu.

## Atsauces

## Ārējās saites
YMCA

**YMCA** var būt:
* YMCA — Jauno vīriešu kristīgā apvienība;
* Y.M.C.A. — amerikāņu disko grupas *Village People* singls.
Good Tidings and Great Joy: Protecting the Heart of Christmas

***Good Tidings and Great Joy: Protecting the Heart of Christmas*** ir ASV politiķes Sāras Peilinas 2013. gada grāmata, *[[The New York Times]]* bestsellers. Šajā grāmatā ir aprakstīta "spēcīgā, patiesā Ziemassvētku nozīme." Grāmatas nosaukums ir aptuvens apraksts Lūka pantam 2:10 no Jaunās Derības. Peilina devās 15 pilsētu turnejā, lai popularizētu grāmatu. Saskaņā ar *[[Publishers Weekly]]* 2013. gadā tika pārdota 209 591 grāmatas kopija.

## Atsauces
Parimārdžans Nēgi

**Parimārdžans Nēgi** (; ; dzimis  Ņūdelī) ir Indijas starptautiskais lielmeistars šahā (2006).

## Biogrāfija
2004. gadā izcīnījis bronzas medaļu Pasaules junioru šaha čempionātā U12 vecuma grupā. 2006. gadā kļuvis par otro jaunāko FIDE šaha lielmeistaru pēc Sergeja Karjakina. Nosaukuma piešķiršanas brīdī Nēgi bija tikai 13 gadus, 4 mēnešus, 22 dienas jauns. 2007. gadā uzvarējis starptautiskajā jauno šahistu turnīrā Kirišos. 2008. gadā kļuvis par vicečempionu Pasaules junioru šaha čempionātā U20 vecuma grupā. Tajā pašā gadā Filadelfijā uzvarējis starptautiskajā šaha turnīrā *World Open*. 2009. gadā uzvarējis Kopenhāgenas starptautiskajā šaha turnīrā *Politiken Cup*. Šo panākumu atkārtojis arī 2013. gadā. 2012. gadā Hošiminā uzvarējis Āzijas individuālajā šaha čempionātā.

Pārstāvējis Indijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2012-2014). Komandu vērtējumā izcīnījis bronzas (2014) medaļu;
* Pasaules komandu šaha čempionātā piedalījies 2011. gadā;
* Āzijas valstu komandu šaha čempionātos piedalījies 3 reizes (2009-2014). Komandu vērtējumā izcīnījis zelta (2009) un 2 sudraba (2012, 2014) medaļas. Individuālajā vērtējumā izcīnījis 2 zelta (2009, 2012) un sudraba (2014) medaļas;
* Āzijas spēlēs telpās komandu šaha čempionātā piedalījies 2009. gadā un komandu vērtējumā izcīnījis bronzas  medaļu.

## Atsauces

## Ārējās saites
Panajapans Sēturāmans

**Panajappans Sethuramans** (, ; dzimis  Čennai) ir Indijas starptautiskais lielmeistars šahā (2011).

## Biogrāfija
Vairākkārt pārstāvējis Indiju Pasaules un Āzijas junioru šaha čempionātos dažādās vecuma grupās. Pasaules junioru šaha čempionātos U-16 vecuma grupā izcīnījis divas medaļas: zelta (2009, pēc uzvaras papildu mačā pār savu tautieti Viditu Gudžrāti) un sudraba (2008). 2007. gadā kļuvis par Āzijas junioru šaha čempionāta sudraba laureātu U-14 vecuma grupā. 

Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu Kolkatā (2012), Leidenē (2013), Haidarābādu (2013). 2014. gadā uzvarējis Indijas šaha čempionātā. 2016. gadā Taškentā uzvarējis Āzijas čempionātā šahā.

2021. gada novembrī Rīgā ierindojies 83. vietā 2021. gada "FIDE Chess.com Grand Swiss" turnīrā.

Pārstāvējis Indijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2014-2016). Koamndu vērtējumā izcīnījis bronzas (2014) medaļu;
* Pasaules komandu šaha čempionātos piedalījies 2 reizes (2015, 2019);
* Āzijas valstu komandu šaha čempionātos piedalījies 2 reizes (2014-2016). Komandu vērtējumā izcīnījis zelta (2016) un sudraba (2014) medaļas. Individuālajā vērtējumā izcīnījis bronzas (2016) medaļu.

## Atsauces

## Ārējās saites
Bādbuhava

[thumb|[Federzē ezers pie Bādbuhavas.]]
**Bādbuhava** (, agrāk *Buchau*) ir pilsēta  Bādenē-Virtembergā, Vācijā. Tā atrodas Federzē ezera tuvumā, kuru no pilsētas atdala plata niedru līnija.

## Atsauces

## Ārējās saites

*
Y.M.C.A.

***Y.M.C.A.*** ir amerikāņu disko grupas *[[Village People]]* singls. Tas tika izdots 1978. gadā, kā vienīgais singls no viņu trešā albuma *[[Cruisin']]*. Singls 1979. gada sākumā sasniedza otro vietu ASV populārāko dziesmu sarakstos un pirmo vietu Apvienotajā Karalistē, kļūstot par grupas populārāko skaņdarbu.

2009. gadā *Y.M.C.A.* tika iekļauts Ginesa rekordu grāmatā, pēc *[[Village People]]* un 44 tūkstošu amerikāņu futbola fanu izpildījuma Elpaso.

## Atsauces
Adibans Bāškarans

**Baškarans Adhibans** (, ; dzimis  Tamilnādā) ir Indijas starptautiskais lielmeistars šahā (2010).

## Biogrāfija
Vairākārt pārstāvējis Indiju Pasaules un Āzijas junioru šaha čempionātos dažādās vecuma grupās. 2007. gadā uzvarējis Āzijas junioru šaha čempionātā U14 vecuma grupā. 2008. gadā uzvarējis Pasaules junioru šaha čempionātā U16 vecuma grupā un izcīnījis bronzas medaļu Āzijas junioru šaha čempionātā U20 vecuma grupā. 2009. gadā Mumbajā uzvarējis Indijas šaha čempionātā. 2010. gadā uzvarējis starptautiskajā šaha turnīrā Olomoucā. 2011. gadā dalījis pirmo vietu starptautiskajā šaha turnīrā Amsterdamā. 2013. gadā izcīnījis sudraba medaļu Indijas šaha čempionātā, uzvarējis Barselonas starptautiskajā šaha turnīrā *Open Internacional de Sants* un piedalījies Pasaules kausa izcīņā šahā pēc izslēgšanas sistēmas, kurā 3. kārtā zaudējis Hikaru Nakamuram. 2014. gadā izcīnījis sudraba medaļu Āzijas individuālajā šaha čempionātā un uzvarējis starptautiskajā šaha turnīrā Bīlē. 2021. gada novembrī Rīgā ierindojies 90. vietā 2021. gada "FIDE Chess.com Grand Swiss" turnīrā. 2022. gada novembrī izcīnījis bronzas medaļu Āzijas individuālajā šaha čempionātā vīriešiem. 2023. gada novembrī Daglasā ierindojies 96. vietā "FIDE Grand Swiss" turnīrā.

Pārstāvējis Indijas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2010, 2014-2016, 2022). Komandu vērtējumā izcīnījis 2 bronzas (2014, 2022) medaļu;
* Pasaules komandu šaha čempionātos piedalījies 2 reizes (2010, 2019). Komandu vērtējumā izcīnījis bronzas (2010) medaļas;
* Āzijas valstu komandu šaha čempionātos piedalījies 3 reizes (2009, 2014-2016). Komandu vērtējumā izcīnījis zelta (2016) un sudraba (2014) medaļas. Individuālajā vērtējumā izcīnījis sudraba (2016) medaļu.
* Āzijas spēļu komandu šaha čempionātā piedalījies 2010. gadā. Komandu vērtējumā izcīnījis bronzas medaļu. Individuālajā vērtējumā izcīnījis zelta (2006) medaļu.

## Atsauces

## Ārējās saites
Padminī Routa

**Padminī Routa** (, ; dzimusi  Orisā) ir Indijas starptautiskā lielmeistare šahā (2010).

## Biogrāfija
Šahu sākusi spēlēt deviņu gadu vecumā. Divas reizes pēc kārtas uzvarējusi Indijas junioru šaha čempionātā U13 vecuma grupā, kā arī Āzijas junioru šaha čempionātā U12 vecuma grupā (2005, 2006). 2008. gadā uzvarējusi Āzijas un Pasaules junioru šaha čempionātos U14 vecuma grupā. 2009. gadā uzvarējusi Āzijas junioru šaha čempionātā U20 vecuma grupā. 2010. gadā uzvarējusi Indijas junioru šaha čempionātā U19 vecuma grupā un ieguvusi bronzas medaļas gan Āzijas, gan Pasaules junioru šaha čempionātos.

2011. gada Āzijas individuālajā sieviešu šaha čempionātā dalījusi 2.-6. vietu, bet 2018. gadā uzvarējusi šajā turnīrā. Divas reizes pēc kārtas uzvarējusi Indijas sieviešu šaha čempionātā (2014, 2015). 2015. gadā uzvarējusi Nāciju Sadraudzības individuālajā sieviešu šaha čempionātā.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Elinu Danieljanu, 2. kārtā uzvarējusi Džao Sjue, bet 3. kārtā zaudējusi Taņai Džunji. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Žansajai Abdumalikai.

2021. gada novembrī Rīgā ierindojusies 44. vietā 2021. gada "FIDE Chess.com Grand Swiss" turnīrā sievietēm.

2025. gada maijā Apvienotos Arābu Emirātos izcīnījusi 4. vietu Āzijas šaha ātrspēles čempionātā sievietēm.

Pārstāvējusi Indijas komandu lielākajos komandu šaha turnīros:
* Pasaules šaha olimpiādē piedalījusies 2 reizes (2014-2016). Individuālajā vērtējumā izcīnījusi zelta (2014) medaļu;
* Āzijas komandu šaha čempionātos piedalījusies 4 reizes (2009-2016). Komandu vērtējumā izcīnījusi 2 sudraba (2012, 2014) medaļas. Individuālajā vērtējumā izcīnījusi 2 sudraba (2012, 2014) un bronzas (2009) medaļas;
* Pasaules sieviešu komandu šaha čempionātos piedalījusies 4 reizes (2011-2015, 2019).

Par panākumiem turnīros FIDE 2007. gadā Routai piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. 2015. gadā saņēmusi starptautiskā vīriešu meistara (IM) nosaukumu.

## Atsauces

## Ārējās saites
Bābu Lalits

**Bābu Lalits** (, ; dzimis  Vidžajavādā) ir Indijas starptautiskais lielmeistars šahā (2012).

## Biogrāfija
Divas reizes uzvarējis Indijas junioru šaha čempionātos U19 vecuma grupā (2008, 2010). 2008. gadā izcīnījis sudraba medaļu Āzijas junioru šaha čempionātā. 2010. gadā uzvarējis Nāciju Sadraudzības junioru šaha čempionātā. 2012. gadā uzvarējis Nāciju Sadraudzības šaha čempionātā. 2013. gadā uzvarējis starptautiskajā lielmeistaru turnīrā Čennai. 2015. gadā bijis trešais Nāciju Sadraudzības šaha čempionātā. 2015. gadā piedalījies Pasaules kausa izcīņā šahā pēc izslēgšanas sistēmas, kurā zaudējis 1. kārtā.

Pārstāvējis Indijas komandu lielākajos komandu šaha turnīros:
* Pasaules šaha olimpiādēs piedalījies 2014. gadā un komandu vērtējumā izcīnījis bronzas medaļu;
* Āzijas valstu komandu šaha čempionātos piedalījies 2014. gadā. Komandu vērtējumā izcīnījis sudraba (2014) medaļu. Individuālajā vērtējumā izcīnījis bronzas (2014) medaļu.

Par panākumiem turnīros FIDE 2009. gadā Lalitam piešķīrusi starptautiskā meistara (IM), bet 2012. gadā — starptautiskā lielmeistara (GM) nosaukumu.

## Atsauces

## Ārējās saites
AFI 10 Top 10

**AFI 10 Top 10** godina desmit labākās ASV filmas desmit klasiskajos filmu žanros. Šo sarakstu izveidoja Amerikas Kinoinstitūts (AFI) un publicēja 2008. gada 17. jūnijā. Uzvarētājus atlasīja žūrija, ko veidoja 1500 režisori, kritiķi un kino vēsturnieki. Labākās filmas tika izvēlētas no 500 nominētajām filmām (50 katrā žanrā). Visveiksmīgākais filmu režisors šajā vērtējumā ir Alfreds Hičkoks, kuram sarakstā ir 4 filmas. Viņam seko Stīvens Spīlbergs un Stenlijs Kubriks ar 3 filmām. Sarakstā iekļautās filmas tika paziņotas kanālā CBS un starp cilvēkiem, kas nolasīja sarakstu, bija slaveni aktieri, režisori un producenti:
* Dženifere Lava Hjūita — 10 labākās animācijas filmas;
* Sīns Astins — 10 labākās fantāzijas filmas;
* Kventins Tarantīno — 10 labākās gangsteru filmas;
* Sigurnija Vīvere — 10 labākās zinātniskās fantastikas filmas;
* Klints Īstvuds — 10 labākie amerikāņu vesterni;
* Kuba Gudings — 10 labākās sporta filmas;
* Gabriels Bīrns — 10 labākās detektīvu filmas;
* Džesika Alba — 10 labākās romantiskās komēdijas;
* Džeimss Vudss — 10 labākās tiesu drāmu filmas;
* Kērks Daglass — 10 labākās episkās filmas.

## 10 labākās animācijas filmas

## 10 labākās fantāzijas filmas
[180px|thumb|Filmas "[Oza zemes burvis (filma)|Oza zemes burvis" 1939. gada plakāts]]

## 10 labākās gangsteru filmas

## 10 labākās zinātniskās fantastikas filmas

## 10 labākie amerikāņu vesterni
[180px|thumb|Filmas "[Meklētāji" plakāts]]

## 10 labākās sporta filmas

## 10 labākās detektīvu filmas
[180px|thumb|Filmas ''"[Vertigo"'' plakāts]]

## 10 labākās romantiskās komēdijas
[180px|thumb|Kadrs no filmas "[Pilsētas ugunis"]]

## 10 labākās tiesu drāmas

## 10 labākās episkās filmas
[180px|thumb|Filmas "[Arābijas Lorenss (filma)|Arābijas Lorenss" plakāts]]

## Ārējās saites
* AFI's 10 Top 10
Seps Vanmarke

**Seps Vanmarke** (; dzimis ) ir bijušais Beļģijas šosejas riteņbraucējs, kurš specializējās klasiskajās viendienas sacensībās.

## Karjera
Vanmarke dzimis Kortreikā. Savu lielāko uzvaru viņš guvis 2012. gada *[[Omloop Het Nieuwsblad]]* sacensībās, kuru gaitā veica divus agresīvus atrāvienus. Pirmoreiz tas notika Molenberga kāpumā un tas ļāva samazināt uzvaras pretendentu skaitu. Otrais atrāviens notika *Lange Munte* bruģētajā sektorā, samazinot vadošo grupu līdz diviem sāncenšiem (Huans Antonio Fleča (**') un [[Toms Bonens]] (**'), kurus Vanmarke pārspēja sprinta finišā.

Pirms 2013. gada sezonas Vanmarke pievienojās **' komandai. Vanmarke ir kreilis.

2013. gadā Vanmarke koncentrējās [[riteņbraukšanas klasikas|klasikām]], bet ''[[Tirreno–Adriatico]]'' laikā savainoja ceļgalu, kas ietekmēja viņa formu pirmajās sezonas viendienas sacensībās. Tomēr viņš piedalījās [[Flandrijas tūre]]s sacensībās, finišējot 3 minūtes aiz [[Fabians Kančellāra|Fabiana Kančellāras]]. Nedēļu vēlāk viņš finišēja otrais aiz Kančellāras [[Parīze—Rubē]] sacensībās. Pēc sestā bruģētā sektora viņš kopā ar [[Steins Vandenbergs|Steinu Vandenbergu]] veica atrāvienu, bet vēlāk viņiem pievienojās Kančellāra un [[Zdeņeks Štibars]]. ''Carrefour de l'Arbre'' bruģētajā sektorā, Štibars un Vandenbergs pa vienam atkrita aizķerot trasei tuvu stāvošos skatītājus. Vanmarke zaudēja emocionālā divu dalībnieku sprintā velodromā.

2014. gadā Vanmarke demonstrēja lielisku sniegumu klasikās, izcīnot ceturto vietu ''Omloop Het Nieuwsblad'' un nākamajā dienā trešo [[Kīrne—Brisele—Kīrne]]. Viņš finišēja arī piektais ''[[E3 Harelbeke]]'' un ceturtais [[Gente—Vevelgema]]. [[Flandrijas tūre|Flandrijas tūrē]] viņš bija vienīgais, kurš spēja sekot Kančellāras atrāvienam pēdējā [[paterbergs|Paterberga]] kāpumā. Viņi divatā noķēra divus agrākos līderus, Vandenbergu un [[Gregs Van Avermāts|Gregu Van Avermātu]]. Finišā notika sprints starp visiem četriem, tajā uzvarēja Kančellāra, apsteidzot Van Avermātu un Vanmarki.

2019. gada 1. septembrī uzvarēja ''[[2019. gada Bretagne Classic|Bretagne Classic]]'', gūstot savu pirmo [[UCI Pasaules tūre]]s uzvaru.

2020. gada oktobrī Vanmarke parakstīja triju gadu līgumu ar **' komandu.

Vanmarke profesionāļa karjeru noslēdza 2023. gada jūlijā, kad medicīniskā pārbaudē tika atklāti rētaudi sirdī un norādīts uz turpmāku komplikāciju risku, ja viņš turpinās dalību sacensībās.

## Atsauces

## Ārējās saites
Bremžu sistēma (automobilis)

thumb|Veltņa bremžu mehānisms ar hidropievadu un vienu divpusīgu hidrocilindru
**Bremžu sistēma automobilim** ir ar berzes spēku radīta ātruma salēnināšanai vai auto nekontrolētas aizripošanas nepieļaušanai izveidota sistēma. Parasti automobilī ir divas bremzes - rokas stāvbremze un darba bremze (pedālis).

## Vieglā automobiļa bremzes
### Rokas stāvbremze
Starp priekšējiem sēdekļiem atrodas rokas stāvbremzes kloķis, kad nepieciešams mašīnu nobremzēt stāvēšanai uz slīpa profila. Rokas bremzi darbina - rokturi pavelkot uz sevi – uz augšu, tad tiek saspiesti aizmugurējie bremžu kluči ar nospriegotām trosītēm. Rokas bremzes trosītes nospriegotā stāvoklī nobloķē (notur) zobrata fiksators. Rokas bremzi atlaiž, nospiežot pogu rokas bremzes kloķa roktura galā, kas atbrīvo zobratu un rokas bremzes rokturi, nedaudz paceļot uz augšu un, tūlīt pēc zobrata atbloķēšanās, spiežot rokturi uz leju.

### Darba bremze
Darba bremzes pedāli izmato braukšanas laikā. Darba bremzes sastāv no galvenā bremžu cilindra, ko piedzen pedālis ar bīdni. Bremžu šķidrums, kurš ir nesaspiežams, tiek nodots pa bremžu šļūtenēm uz darba cilindriem. Uz katru riteni ir divi cilindri, divi virzuļi, bremžu kluči, bremžu veltnis. Šķidrumam ieplūstot darba cilindrā bremžu kluči paceļas un piespiežas diskam, izraisot berzi. Virs galvenā cilindra atrodas bremžu šķidruma rezervuārs ar vāciņu - parasti tas ir balti matētā krāsā. Uz rezervuāra ir atzīmes par minimālo un maksimālo bremžu šķidruma līmeni, kuru tāpat pastāvīgi ir jākontrolē, lai bremžu sistēma neiekļūtu gaiss, kas atšķirībā no šķidruma ir saspiežams. Ja gaiss iekļūst sistēmā mašīna pazaudē bremzes. Bremžu šķidrums ar laiku var iztecēt pa nodilušam virzuļu blīvēm, var būt arī savienojošo cauruļu bojājumu, pa kuriem bremžu šķidrums var aizplūst. Tāpēc katru dienu bremžu šķidruma līmenis obligāti ir jākontrolē.

Bremžu šķidrumiem ir vairākas markas, kuras katra iekrāsota sava krāsā: balta, rozā, zaļa, zila u.c. Ja bremžu sistēmā bremžu šķidrums zūd strauji, servisā jāinteresējas, no kurienes tieši tas aizplūst, lai novērstu bremžu sistēmas bojājumus.

## Inerces bremzes
Inerces bremzes ir, kad pie automobiļa piekabinātās piekabes (treileri), automobilim bremzējot, piekabe ar inerces spēku turpinot kustību uz priekšu, nospriego speciālas trosītes, kas liek nostrādāt bremžu klučiem un piekabe sāk bremzēties.

## Atsauces

## Ārējās saites
Stuborova

**Stuborova**, arī **Stuberova**, agrāk **Stuburova**, ir ciems Alūksnes novada Pededzes pagastā. Atrodas pagasta ziemeļu daļā 6 km no pagasta centra Pededzes, 28 km no novada centra Alūksnes un 230 km no Rīgas.

Apdzīvotā vieta atrodas pie autoceļa V394, netālu no Latvijas—Krievijas robežas. Netālu atrodas valsts nozīmes arheoloģijas piemineklis — Stuborovas senkapi (Krāsmata).

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces